Corsaren, 1844-11-29
Procurator Ryes Nestved og Byen Nestveds Brandvæsen. Det var under Krudtsagens Behandling, at Procurator Rye. fra Nestved troede at føle, at Touren var til ham at være grundig og lærd og saaledes gjøre Prøvestykke, hvorefter han skulde optages som "organisk Led i Forsamlingens Totalitet". Det var et høitideligt Øieblik for Procurator Rye; han var tilmode, som naar man første Gang skal springe i Vandet eller underkastes en livsfarlig Operation. Dagen forud gik han til Alters, skriftede, og styrkede sig forøvrigt paa bedste Maade. Vel begyndte nu Debatterne med Advocat Lehmanns Opfordring til Forsamlingen om at lade Sagen løbe og ikke spilde Tiden paa den; men ligesaa godt kunde Lehmann have forsøgt med sin hule Haand at standse Suusaaen, der, hvor den ovenfor Nestved er inddæmmet i Sluser - Procurator Nye aabnede sin Veltalenheds Suusaa, hvor den ædle Grev Danneskjold ikke har bekostet noget Sluseværk. Procurator Nye saae Intet, hørte Intet af det, man sagde om vigtigere Sager, naar Andre talte derom, begyndte han strax paany med Krudt og Nestved, og Nestved og Krudt (hvortil Sager har paataget sig at levere en Undersøgelse om Krudtets Opfindelse og Nestveds ældste Historie). Jmidlertid, for ret at bedømme Rye maa man kjende Nestved, da først vil man begribe hans Kjærlighed til den, hans Frygt for, at den skal afbrænde. Man tænke sig den strækkelige Begivenhed, at Nestved afbrændte, medens Borgemesteren, Justitsraad Lavætz sov og hele Øvrigheden med ham, og maaskee ingen Andre vare vaagne end Tyvene. Thi Tyvene vaage desværre altid, naar Øvigheden og andre skikkelige Folk sove, og deraf kommer det, at de stakkels Nestvedske Tyve næsten aldrig faae Søvn i deres Øine. Størstedelen af Byens Jndvaanere ere Colonister fra andre danske Byer, hvori Spidsborgeriet har lidt Forfølgelse af Dagslyset. Ligesom religieuse Partier under Trykket af intolerante Regeringsmaximer udvandre til fremmede Lande, som derved blive befolkede, saaledes er man ogsaa udvandret fra hine Byer, og Nestved har derved modtaget sin Befolkning af "over 2,000 Mennesker", som Nye med statistisk Nøiagtighed angiver det til. Majoriteten af Befolkningen vælger Borgerrepræsentanterne. Hvad Byens geographiske Beliggenhed angaaer, da befinder den sig næsten heelt udenfor alle de politiske Lufttræk, der bevæge det øvrige Danmarks Atmosphære. Man synes at have en Anelse om Kongemagtens Majestæt; men til nogen almindelig Bevidsthed er Jdeen herom ikke engang kommen. Religionen er den lutherske i al sin Strænghed, især hvad Præstepenge angaaer. Videre har Byen en Garnison, der bestaaer af Hestfolk, eller som de benævnes, Dragoner. Endelig er den saa lykkelig at have en Sygestue og et Galehospital. Men en yderst vigtig Indretning, især med Hensyn til de Ryeske Krudttaler, er Byens Brandvæsen. En Jndsender har netop i disse Dage herom meddeelt os Efterstaaende: Nestved er en af de Kjøbsteder, som især kan glæde sig over i en lang Aarrække ikke at være bleven hjemsøgt af nogen betydelig Jldebrand, skjøndt Byen er meget gammel og de fleste Huse besynderligt qvalificerede til at afgive en almindelig Jllumination. Det er af en dybtfølt Beunundring over det virksomme og smukke Brandcorps, hvem dette maaskee skyldes, at vi herved tillade os flygtigt at omtale samme. Jstedetfor, som man gjør paa andre Steder, blindthen at efterligne det Kjøbenhavnske Brandcorps, hvor man til Officierer for Størstedelen har alene ansat Muurmestere, Tømmermestere og andre Bygningskyndige, har man her, for aldeles at undgaae endog Skin af Efterabelse, idet man var sig sin egen Originalitet bevidst, ansat til Officierer og Underofficierer Farvere, Skræddere, Kjøbmænd og deslige, som vel ikke kunne siges at forstaae sig paa, hvorledes en Jldebrand i et Huus hurtigst og rigtigst skal slukkes, men som desuagtet ved egen Fugtighed antages at være langt meere capable end Muurmestere o. desl. Det er vel sandt, at Dhrr. Officierers og Underofficierers Uniform og Hatte ere hinanden høist ulige i det Adre, og at den ene Kjole ikke har samme interessante Snit eller Farve som den anden; men dette maa alene være Skræddernes og Hattemagernes Skyld, og det har hidtil heller intet kunne svække af Corpsets Værdighed og Anseelse. Maaden, hvorpaa Corpset bliver recruteret, er meget original og langt fra at foretrække for den vidtløftige og omstændelige Maade, hvorpaa Kjøbenhavns Brandcorps bliver organiseret. Saasnart nemlig et ungt Menneske ankommer til Nestved for der at søge Emploi seller Arbeide, faaer han befaling fra en eller anden Farver eller Kjøbmand, eller hvem det kan træffe, om til et vist Klokkeslet paa en angivet Dag at stille sig midt paa Torvet, for at Brandcorvset kan tage ham i alsidig Betragtning, og naar han saa befindes duelig til Pumpning, hænger man ham et Blikskilt om Halsen, hvilket betyder at han fra nu af nyder den Ære ved Brandcorpsets Parader at bidrage til Byens Redning. J nøieste Forbindelse med det egenlige Brandcorps staaer sammes Vagt, det saakaldte "røde i Chor", der fortiden tæller circa 10 Medlemmer, men som skal recrutteres til 50. Dette Corpses Tjenesteforretninger bestaae i engang hver Sommer i godt Veir at exercere for Amtmanden og paa Brandcorpsets Feldtmaneuvrer at forestille Cavalleriet. Forskjellen paa disse tvende Corps Uniformer bestaaer deri, at det "røde Chor" bærer gule Pantalons og Generals-Hatte, medens Brandcorpsets Honoratiores bære Pantalons af alle Farver, men kun meget simple Hatte. Snittet og Farven paa Kjolerne i begge Corps ere eens deri, at de indbyrdes ere hinanden aldeles ulige. Om vort Brandcorpses ualmindelige Iver og Hurtighed kan man gjøre sig et tydeligt Begreb, naar man tilbagekalder i sin Erindring hiin glorværdige og mindeværdige Dag for kort Tid siden, da Corpset var tilsagt at møde paa Torvet Kl. 3 Eftermiddag, til hvilken Tid Allarmtrommen skulde røres og Stormklokken lyde, og samme, som ved Hexeri, i mindre Tid end 2 Timer blev samlet. Jlden blev antaget at udbryde Kl. 3 i Kjøbmand Fugledes Gaard paa Torvet, men udbredte sig paa Grund af Hvirvelvind saa stærkt til alle Sider, at man efter et Par Timers Forløb, da Brandcorpset skildtes ad, godt kunde antage, at Byen brændte til alle Sider.